Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 53/14/5506	Martin, 16.5.2014
EEČ : 2-40-132-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
Obvinený XXXXX, nar. XXXXX uzavrel dňa 23.04.2014 pred probačným a mediačným úradníkom Okresného súdu XXXXX zmier s poškodeným XXXXX,  XXXXX obvinený vyhlásil, že spáchal skutok, pre ktorý je stíhaný a na účet Okresnej prokuratúry XXXXX zložil peňažnú sumu vo výške 100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Sučany pod spisovou značkou XXXXX
dňa 14.12.2013 v skorých ranných hodinách okolo 01.30 hod. obci XXXXX, okr. XXXXX, XXXXX fyzicky napadol poškodeného XXXXX, XXXXX, trvalé bytom XXXXX, XXXXX a to tak, že sa ho snažil nasilu vytiahnuť z toaliet do herne, následne sa obidvaja zápasiac tam aj presunuli, poškodenému sa podarilo vytrhnúť, avšak po krátkej chvíli bol opakovane obvineným fyzicky napadnutý tak, že ho udrel minimálne jednou ranou zovretou v päsť do oblasti ľavého oka, čím poškodenému spôsobil zranenia a to edém a hematóm hornej a dolnej mihalnice, dolná mihalnica s tržnou ranou cca 6 mm, zošívaná, uvedené zranenie spôsobovalo sťažené videnie počas doby liečenia, zároveň bolestivosť ľavého ucha s hematómom, následkom zranení boli každodenné bolesti hlavy ako aj bolesť celej ľavej strany tváre s čeľusťou, zranenia si vyžiadali vystavenie práceneschopnosti v trvaní 19 dní, zároveň z odborného vyjadrenia znalca z odboru Zdravotníctvo a farmácia vypracovaného v danej veci vyplýva, že ide o poranenia ľahkého charakteru, pričom uvedené poranenia obmedzovali poškodeného počas doby liečenia najmä svojou bolestivosťou, 

Odôvodnenie: 
Uznesením povereného príslušníka Obvodného oddelenia PZ Sučany XXXXX bolo podľa § 199 ods. 1 Tr. por. začaté trestné stíhanie a postupom podľa § 206 ods. 1 Tr. por. vznesené obvinenie XXXXX, nar. XXXXX pre prečin ublíženia na zdraví podľa § 156 ods. 1, ods. Tr. zák. a prečin výtržníctva podľa § 364 ods. 1 písm. a) Tr. zák. na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený a poškodený uzavreli dňa 23.04.2014 pred probačným a mediačným úradníkom na Okresnom súde  XXXXX dohodu o zmieri, v rámci ktorej obvinený vyhlásil, že spáchal skutok, pre ktorý je stíhaný a zaplatením sumy vo výške 161,- €  poškodenému XXXXX odstránil vzniknutú škodu.
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry XXXXX peňažnú sumu vo výške 100,- € určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na i jeho osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.

Poučenie: 

Poučenie:  Proti tomuto uzneseniu sťažnosť nie je prípustná (§ 185 ods. 2 Tr. por.).

Mgr. Miroslava Tavelová
prokurátorka